CELEX: 32002R1970
Language: mt
Date: 2002-11-04 00:00:00
Title: Ir-Regolament tal-Kummissjoni (KE) Nru 1970/2002 ta' l-4 ta' Novembru 2002 li jemenda r-Regolament tal-Kunsill (KE) Nru 3051/95 dwar l-amministrazzjoni tas-sigurtà tal-bastimenti tal-passiġġieri roll-on/roll-off (il-bastimenti ro-ro)Test b'relevanza għaż-ŻEE.

Avviż Legali Importanti

|

32002R1970

Official Journal L 302 , 06/11/2002 P. 0003 - 0027

		Ir-Regolament tal-Kummissjoni (KE) Nru 1970/2002ta' l-4 ta' Novembru 2002li jemenda r-Regolament tal-Kunsill (KE) Nru 3051/95 dwar l-amministrazzjoni tas-sigurtà tal-bastimenti tal-passiġġieri roll-on/roll-off (il-bastimenti ro-ro)(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 3051/95 tat-8 ta' Diċembru 1995 dwar l-amministrazzjoni tas-sigurtà tal-bastimenti tal-passiġġieri roll-on/roll-off (il-bastimenti ro-ro) [1] kif emendat mir-Regolament tal-Kummissjoni (KE) Nru 179/98 [2], u b'mod partikolari l-Artikolu 9 tiegħu,Billi:(1) Ir-Regolament (KE) Nru 3051/95 jipprovdi li l-kumpanniji u l-Istati Membri għandhom jikkonformaw mad-dispożizzjonijiet tal-Kodiċi Internazzjonali ta' l-Amministrazzjoni ta' Sigurtà adottata mill-Organizzazzjoni Marittima Internazzjonali (IMO) permezz tar-Riżoluzzjoni ta' l-Assemblea A.741 (18) ta' l-4 ta' Novembru 1993, fir-rigward ta' ro-ro ferries li joperaw lejn jew mill-portijiet ta' l-Istati Membri tal-Komunità.(2) Bl-iskop ta' l-assigurazzjoni ta' l-implimentazzjoni uniformi tal-Kodiċi ISM, ir-Regolament (KE) Nru 3051/95 jikkontjeni dispożizzjonijiet għal amministrazzjonijiet, ibbażati fuq il-Linji Gwida dwar l-implimentazzjoni tal-Kodiċi Internazzjonali tal-Amministrazzjoni ta' Sigurtà (ISM) minn Amministrazzjonijiet, adottati mill-Organizzazzjoni Marittima Internazzjonali (IMO) permezz tar-Riżoluzzjoni ta' l-Assemblea A.788 tat-23 ta' Novembru 1995.(3) Dawn ir-Riżoluzzjonijiet ta' l-IMO ġew emendati mill-Organizzazzjoni Marittima Internazzjonali (IMO) permezz tar-Riżoluzzjoni MSC.104 (73), adottata fil-5 ta' Diċembru 2000, u r-Riżoluzzjoni A.931 (22), adottata fid-29 ta' Novembru 2001.(4) Huwa neċessarju li jiġu kkunsidrati l-iżviluppi fil-livell internazzjonali billi jiġu introdotti regoli dettaljati li jikkonċernaw iċ-ċertifikazzjoni u l-verifika.(5) Il-miżuri previsti f'dan ir-Regolament huma skond l-opinjoni tal-Kumitat prevista fl-Artikolu 12 tad-Direttiva tal-Kunsill 93/75/KEE [3], kif l-aħħar emendata bid-Direttiva tal-Kummissjoni 98/74/KE [4],ADOTTAT DAN IR-REGOLAMENT:Artikolu 1Ir-Regolament (KE) Nru 3051/95 huwa emendat kif ġej:1. L-Artikolu 2(e) huwa sostitwit b'dan li ġej:"(e) "Il-Kodiċi ISM"; ifisser il-Kodiċi Internazzjonali ta' Amministrazzjoni għall-Operazzjoni Sigura ta' Vapuri u għall-Prevenzjoni tat-Tniġġis, adottat mill-Organizzazzjoni Marittima Internazzjonali (IMO) permezz tar-Riżoluzzjoni ta' l-Assemblea A.741 (18) ta' l-4 ta' Novembru 1993, kif emendata bir-Riżoluzzjoni MSC.104 (73) tal-5 ta' Diċembru 2000 u annessa ma' dan ir-Regolament.";2. L-Artikolu 2(h) huwa sostitwit b'dan li ġej:"(h) "ċertifikat ta"; Amministrazzjoni ta' sigurtà' ifisser iċ-ċertifikat maħruġ lil ro-ro ferries skond il-paragrafu 13.7 tal-Kodiċi ISM.";3. L-Artikolu 4(l) huwa sostitwit b'dan li ġej:"1. Il-kumpanniji kollha għandhom jikkonformaw mad-dispożizzjonijiet kollha tal-paragrafi 1.2 sa 13.1 u tal-paragrafu 13.6 tal-Kodiċi ISM, bħallikieku d-dispożizzjonijiet tagħhom kienu mandatorji, bħala ħtieġa għall-bastimenti tagħhom sabiex jipprovdu servizzi regolari lejn jew minn port ta' Stat Membru tal-Komunità.";4. L-Artikolu 5(l) huwa sostitwit b'dan li ġej:"1. L-Istati Membri għandhom jikkonformaw mad-dispożizzjonijiet tal-paragrafu 13.2, 13.3, 13.4, 13.5, 13.7 sa 13.11, 14 u 16 tal-Kodiċi ISM bħallikieku d-dispożizzjonijiet tagħhom kienu mandatorji, fir-rigward ta' kumpanniji u ro-ro ferries.";5. L-Anness huwa sostitwit bl-Anness ma' dan ir-Regolament.Artikolu 2Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fl-4 ta' Novembru 2002.Għall-KummissjoniLoyola De PalacioViċi-President[1] ĠU L 320, tat-30.12.1995, p. 14.[2] ĠU L 19, ta' l-24.1.1998, p. 35.[3] ĠU L 247, tal-5.10.1993, p. 19.[4] ĠU L 276, tat-13.10.1998, p. 7.--------------------------------------------------ANNESS"ANNESSWERREJPARTI A - IMPLIMENTAZZJONI1. Ġenerali …1.1. Definizzjonijiet …1.2. Objettivi. …1.3. Applikazzjoni …1.4. Ħtiġiet funzjonali għal sistema ta' Amministrazzjoni ta' sigurtà (SMS) …2. Il-Politika tas-sigurtà u tal-protezzjoni ambjentali …3. Ir-Responsabbiltajiet u l-awtorità tal-kumpannija …4. Persuna(i) nominati …5. Ir-Responsabbiltà u l-awtorità ta' l-imgħallem …6. Ir-Riżorsi u l-persunal …7. L-Iżvilupp ta' pjanijiet għal operazzjonijiet abbord bastimenti …8. Preparazzjoni għal emerġenza …9. Rapporti u analiżi ta' nonkonformitajiet, inċidenti u eventi perikolużi …10. Il-Manutenzjoni tal-bastiment u tat-tagħmir …11. Id-Dokumentazzjoni …12. Verifika, reviżjoni u valutazzjoni tal-kumpannija …PARTI B - ĊERTIFIKAZZJONI U VERIFIKA13. Ċertifikazzjoni u verifika perjodika …14. Ċertifikazzjoni interim …15. Verifika …16. Forom ta' ċertifikati …PARTI A -DISPOŻIZZJONIJIET ĠENERALIPARTI B - ĊERTIFIKAZZJONI U STANDARDS1.L-Aċċettazzjoni u r-rikonoxximent ta' dokument interim ta' konformità u ċertifikat interim ta' Amministrazzjoni ta' sigurtà …2. Il-Proċess ta' ċertifikazzjoni …3. L-Istandard ta' Amministrazzjoni …4. Standards ta' Kompetenza …5. Il-Forma ta' dokument ta' konformità u ċertifikat ta' Amministrazzjoni ta' sigurtà …TITOLU IIl-Kodiċi Internazzjonali ta' Amministrazzjoni għall-operazzjoni sigura ta' bastimenti u għall-prevenzjoni tat-tniġġiż (Il-Kodiċi Internazzjonali ta' Amministrazzjoni ta' Sigurtà (ISM)PARTI A - IMPLIMENTAZZJONI1. Ġenerali1.1. DefinizzjonijietId-definizzjonijiet li ġejjin japplikaw għall-partijiet A u B ta' dan il-Kodiċi1.1.1. "Il-Kodiċi Internazzjonali ta' Amministrazzjoni ta' Sigurtà" (ISM) ifisser il-Kodiċi Internazzjonali ta Amministrazzjoni għall-Operazzjoni Sigura ta' Bastimenti u għall-Prevenzjoni tat-Tniġġiż kif adottati mill-Assemblea, kif jistgħu jiġu emendati mill-Organizzazzjoni.1.1.2. "Kumpannija" tfisser is-sid tal-bastiment jew kwalunkwe organizzazzjoni jew persuna oħra bħala l-ġestitur jew il-kerrej tal-bareboat, li jkun ħa r-responsabbiltà għall-operazzjoni tal-bastiment mis-sid tal-bastiment u li meta jkun ħa din ir-responsabbiltà ikun aċċetta li jieħu fuqu d-dmirijiet u r-responsabbiltà kollha imposti b'dan il-Kodiċi.1.1.3. "Amministrazzjoni" tfisser il-gvern ta' l-Istat li tiegħu il-bastiment hu intitolat li jtella' l-bandiera.1.1.4. "Sistema ta" Amministrazzjoni ta' Sigurtà' tfisser sistema strutturata u dokumentata li tippermetti lill-persunal tal-Kumpannija li jimplimenta effettivament il-politika ta' sigurtà u protezzjoni ambjentali tal-Kumpannija.1.1.5. "Dokument ta" konformità' tfisser dokument maħruġ lil Kumpannija li tikkonforma mal-ħtiġiet ta' dan il-Kodiċi.1.1.6. "Ċertifikat ta" Amministrazzjoni ta' Sigurtà' ifisser dokument maħruġ lil bastiment li jfisser li l-Kumpannija u l-ġestituri tagħha abbord joperaw skond is-sistema approvata ta' Amministrazzjoni ta' sigurtà.1.1.7. "Evidenza objettiva" tfisser informazzjoni kwantitattiva jew kwalitattiva, reġistrazzjonijiet jew dikjarazzjonijiet ta' fatti li jappartienu għas-sigurtà jew għall-eżistenza u l-implimentazzjoni ta' element ta' sistema ta' Amministrazzjoni ta' sigurtà, li hija bbażata fuq osservazzjoni, kejl jew test u li tista' tiġi vverifikata.1.1.8. "Osservazzjoni" tfisser dikjarazzjoni ta' fatt magħmul waqt verifika ta' Amministrazzjoni ta' sigurtà u sostanzjata b'evidenza objettiva.1.1.9. "Non-konformità" tfisser sitwazzjoni osservata meta l-evidenza objettiva tindika n-nuqqas ta' sodisfazzjon ta' ħtieġa speċifikata.1.1.10. "Nuqqas ta" konformità maġġuri' tfisser devjazzjoni identifikabbli li toħloq perikolu serju għas-sigurtà tal-persunal jew tal-bastiment jew riskju serju għall-ambjent li jeħtieġ azzjoni korrettiva immedjata u jinkludi n-nuqqas ta' implimentazzjoni effettiva u sistematika ta' ħtieġa ta' dan il-Kodiċi.1.1.11. "Data ta" l-anniversarju' tfisser il-jum u x-xahar ta' kull sena li jikkorrispondi għad-data ta' skadenza tad-dokument jew taċ-ċertifikat rilevanti.1.1.12. "Konvenzjoni" tfisser il-Konvenzjoni Internazzjonali għas-Sigurtà tal-Ħajja fuq il-Baħar, 1974, kif emendata.1.2. Objettivi1.2.1. L-objettivi tal-Kodiċi huma li tiġi assigurata s-sigurtà fuq il-baħar, il-prevenzjoni ta' dannu uman jew ta' mewt, u l-prevenzjoni ta' dannu lill-ambjent, b'mod partikolari, lill-ambjent marin, u lill-proprjetà.1.2.2. L-objettivi ta' Amministrazzjoni ta' sigurtà tal-Kumpannija għandhom, inter alia:1.2.2.1 jipprovdu għal prattiċi siguri fl-operazzjoni tal-bastiment u f'ambjent sigur tax-xogħol;1.2.2.2 jistabbilixxu salvagwardji kontra kull riskju identifikat; u1.2.2.3 itejbu kontinwament il-kapaċitajiet ta' amministrazzjoni ta' sigurtà tal-persunal fuq l-art u abbord bastimenti, inkluż il-preparazzjoni għal emerġenzi relatati kemm mas-sigurtà kif ukoll mal-protezzjoni ambjentali.1.2.3. Is-sistema ta' Amministrazzjoni ta' sigurtà għandha tassigura:1.2.3.1 konformità ma' regoli u regolamenti mandatorji; u1.2.3.2 li l-kodiċi, l-linji gwida u l-istandards applikabbli rakkomandati mill-Organizzazzjoni, l-amministrazzjonijiet, is-soċjetajiet ta' klassifika u l-organizzazzjonijiet ta' l-industrija marittima jiġu kkunsidrati.1.3. ApplikazzjoniIl-ħtiġiet ta' dan il-Kodiċi jistgħu jiġu applikati għall-bastimenti kollha.1.4. Ħtiġiet funzjonali għal sistema ta' Amministrazzjoni ta' sigurtà (SMS)Kull kumpannija għandha tiżviluppa, timplimenta u żżomm sistema ta' Amministrazzjoni ta' sigurtà (SMS) li tinkludi il-ħtiġiet funzjonali li ġejjin:1.4.1. politika ta' sigurtà u ta' protezzjoni ambjentali;1.4.2. istruzzjonijiet u proċeduri għall-assigurazzjoni ta' l-operazzjoni sigura ta' bastimenti u l-protezzjoni ta' l-ambjent in konformità mal-leġislazzjoni rilevanti internazzjonali u ta' l-Istat tal-bandiera;1.4.3. livelli definiti ta' awtorità u linji ta' komunikazzjoni bejn, u fost il-personal fuq l-art u abbord il bastiment;1.4.4. proċeduri biex jiġu rrappurtati inċidenti u nuqqasijiet ta' konformità mad-dispożizzjonijiet ta' dan il-Kodiċi;1.4.5. proċeduri għal preparazzjoni għal u azzjoni għal sitwazzjonijiet ta' emerġenza; u1.4.6. proċeduri għal verifiki interni u reviżjonijiet ta' Amministrazzjoni2. Politika ta' sigurtà u protezzjoni ambjentali2.1. Il-kumpannija għandha tistabbilixxi politika ta' sigurtà u protezzjoni ambjentali li tiddeskrivi kif l-objettivi, mogħtija fil-paragrafu 1.2, jintlaħqu.2.2. Il-Kumpannija għandha tassigura li l-politika tiġi implimentata u miżmuma fil-livelli kollha ta' l-organizzazzjoni kemm dawk ibbażati fuq il-bastiment u kemm dawk ibbażati fuq l-art.3. Ir-Responsabbiltajiet u l-awtorità tal-Kumpannija3.1. Jekk l-entità li tkun responsabbli għall-operazzjoni tal-bastiment hija persuna ta' xort oħra mis-sid, is-sid għandu jirrapporta lill-amministrazzjoni l-isem sħiħ u d-dettalji ta' din l-entità.3.2. Il-kumpannija għandha tiddefinixxi u tiddokumenta ir-responsabbiltà, l-awtorità u l-interrelazzjoni tal-personal kollu li jamministra, jwettaq u jivverifika xogħol relatat ma' u li jaffettwa s-sigurtà u l-prevenzjoni tat-tniġġis.3.3. Il-kumpannija hija responsabbli biex tassigura li r-riżorsi adegwati u s-sostenn ibbażat fuq jiġu pprovduti sabiex jippermettu lil persuna jew lil persuni nominati li jwettqu l-funzjonijiet tagħhom.4. Persuna(i) nominatiSabiex tiġi assigurata l-operazzjoni sigura ta' kull bastiment u sabiex tiġi pprovduta rabta bejn il-kumpannija u dawk abbord, kull kumpannija, kif approprjat, għandha tinnomina persuna jew persuni fuq l-art li jkollhom aċċess dirett għall-ogħla livell ta' Amministrazzjoni. Ir-responsabbiltà u l-awtorità tal-persuna jew persuni nominati għandha tinkludi l-monitoraġġ ta' l-aspetti ta' sigurtà u tal-prevenzjoni tat-tniġġis ta' l-operazzjoni ta' kull bastiment u tassigura li jiġu applikati riżorsi adegwati u s-sostenn ibbażat fuq l-art, kif approprjat.5. Ir-Responsabbiltà u l-awtorità ta' l-imgħallem5.1. Il-kumpannija għandha tiddefinixxi u tiddokumenta b'mod ċar ir-responsabbiltà ta' l-imgħallem fir-rigward ta':5.1.1. l-implimentazzjoni tal-politika ta' sigurtà u ta' protezzjoni ambjentali tal-kumpannija;5.1.2. il-motivazzjoni ta' l-ekwipaġġ fl-osservazzjoni ta' dik il-politika;5.1.3. il-ħruġ ta' ordnijiet u istruzzjonijiet approprjati b'mod ċar u sempliċi;5.1.4. il-verifika li l-ħtiġiet speċifikati huma osservati; u5.1.5. ir-reviżjoni ta' l-SMS u r-rapport tad-defiċjenzi tagħha lill-ġestituri bbażati fuq l-art.5.2. Il-kumpannija għandha tassigura li l-SMS li jopera abbord il-vapur jikkontjeni dikjarazzjoni ċara li tenfasizza l-awatorità ta' l-imgħallem. Il-kumpannija għandha tistabbilixxi fl-SMS li l-imgħallem għandu l-awtorità u r-responsabbiltà importanti li jagħmel deċiżjonijiet fir-rigward tas-sigurtà u l-prevenzjoni tat-tniġġis u li jitlob l-assistenza tal-kumpannija kif jista' jkun neċessarju.6. Riżorsi u persunal6.1. Il-kumpannija għandha tassigura li l-imgħallem ikun:6.1.1. ikkwalifikat sewwa għall-kmand;6.1.2. mgħarraf sewwa bl-SMS tal-kumpannija; u6.1.3. mogħti s-sostenn neċessarju sabiex id-dmirjiet ta' l-imgħallem jistgħu jitwettqu bis-sigurtà.6.2. Il-kumpannija għandha tassigura li kull vapur ikollu baħħara kkwalifikati, ċertifikati u b'saħħithom medikament skond il-ħtiġiet nazzjonali u internazzjonali.6.3. Il-kumpannija għandha tistabilixxi proċeduri sabiex tassigura li personal ġdid u persunal trasferit għal xogħlijiet ġodda relatati mas-sigurtà u mal-protezzjoni ta' l-ambjent jingħataw familjarizzazzjoni approprjata mad-dmirijiet tagħhom.Istruzzjonijiet, li huma essenzjali li jiġu pprovduti għat-tbaħħir għandhom jiġu identifikati, dokumentati u mogħtija.6.4. Il-kumpannija għandha tassigura li l-persunal kollu involut fl-SMS tal-kumpannija jkollu ftehim adegwat tar-regoli, ir-regolamenti, il-kodiċi u l-linji gwida rilevanti.6.5. Il-kumpannija għandha tistabbilixxi u żżomm proċeduri għall-identifikazzjoni ta' kwalunkwe taħriġ li jista' jkun meħtieġ bħala sostenn għall-SMS u tassigura li dan it-taħriġ jiġi pprovdut għall-persunal kollu kkonċernat.6.6. Il-kumpanija għandha tistabbilixxi proċeduri li permezz tagħhom il-persunal tal-bastiment jirċievi informazzjoni rilevanti dwar l-SMS f'lingwa jew lingwi tax-xogħol miftiehma minnu.6.7. Il-kumpannija għandha tassigura li l-persunal tal-bastiment jistgħu jikkomunikaw effettivament dwar it-twettiq tad-dmirijiet tagħhom relatati ma' l-SMS.7. L-Iżvilupp ta' pjanijiet għal operazzjonijiet abbord il-bastimentiIl-Kumpannija għandha tistabbilixxi proċeduri għall-preparazzjoni ta' pjanijiet u struzzjonijiet, inklużi listi ta' kontroll, kif approprjat, għal operazzjonijiet deċisivi abbord il-bastiment li jikkonċernaw is-sigurtà tal-bastiment u l-prevenzjoni tat-tniġġis. Il-kompiti varji involuti għandhom jiġu definiti u mogħtija lil persunal ikkwalifikat.8. Preparazzjoni għal emerġenza8.1. Il-kumpannija għandha tistabbilixxi proċeduri biex tidentifika, tiddeskrivi u tirrispondi għal sitwazzjonijiet potenzjali ta' emerġenza abbord il-bastiment.8.2. Il-kumpannija għandha tistabbilixxi programmi għal drills u eżerċizzji biex tipprepara għal azzjonijiet ta' emerġenza.8.3. L-SMS għandu jipprovdi għal miżuri li jassiguraw li l-organizzazzjoni tal-kumpannija tista' tirrispondi fi kwalunkwe ħin għal perikoli, inċidenti u sitwazzjonijiet ta' emerġenza li jinvolvu l-bastimenti tiegħu.9. Rapporti u analiżi ta' non-konformitajiet, inċidenti u okkorrenzi perikolużi9.1. L-SMS għandu jinkludi proċeduri li jassiguraw li non-konformitajiet, inċidenti u sitwazzjonijiet perikolużi jiġu rrapurtati lill-kumpanija, investigati u analizzati bl-iskop li jtejbu s-sigurtà u l-prevenzjoni tat-tniġġis.9.2. Il-kumpannija għandha tistabbilixxi proċeduri għall-implimentazzjoni ta' azzjoni korrettiva.10. Il-Mantutenzjoni tal-bastiment u tat-tagħmir tiegħu10.1. Il-kumpannija għandha tistabbilixxi proċeduri sabiex tassigura li l-bastiment jinżamm inkonformità mad-dispożizzjonijiet tar-regoli u r-regolamenti rilevanti u ma' kwalunkwe ħtiġiet addizzjonali li jistgħu jiġu stabbiliti mill-kumpannija.10.2. Waqt li tissodisfa dawn il-ħtiġiet il-kumpannija għandha tassigura li:10.2.1. isiru spezzjonijiet f'intervalli approprjati;10.2.2. kwalunkwe nuqqas ta' konformità tiġi rrappurtata bil-kawża possibbli tagħha, jekk magħrufa;10.2.3. tittieħed azzjoni korrettiva approprjata; u10.2.4. jinżammu registrazzjonijiet ta' dawn l-attivitajiet.10.3. Il-kumpannija għandha tistabbilixxi proċeduri fl-SMS sabiex jiġi identifikat tagħmir u sistemi tekniċi li l-falliment operazzjonali f'daqqa tagħhom jista' jirriżulta f'sitwazzjonijiet perikolużi. L-SMS għandu jipprovdi għal miżuri speċifiċi bl-iskop li tiġi promossa d-dipendibilità ta' dan it-tagħmir jew sistemi. Dawn il-miżuri għandhom jinkludu l-ittestjar regolari ta' arranġamenti u tagħmir jew sistemi tekniċi stand-by li ma jkunux użati kontinwament.10.4. L-ispezzjonijiet imsemmija f'10.2 kif ukoll il-miżuri msemmija f'10.3 għandhom jiġu integrati fil-manutenzjoni/rutina operazzjonali tal-bastiment.11. Dokumentazzjoni11.1. Il-kumpannija għandha tistabbilixxi u żżomm proċeduri għall-kontroll tad-dokumenti u d-data kollha, li huma rilevanti għall-SMS.11.2. Il-kumpannija għandha tassigura li:11.2.1. dokumenti validi jkunu disponibbli fil-postijiet kollha rilevanti;11.2.2. bidliet fid-dokumenti jiġu riveduti u approvati minn persunal awtorizzat; u11.2.3. dokumenti li ma jkunux għadhom fl-użu jitneħħew mill-ewwel.11.3. Id-dokumenti użati biex jiddeskrivu u jimplimentaw l-SMS jistgħu ikunu magħrufa bħala "manwal ta' Amministrazzjoni ta' sigurtà". Id-dokumentazzjoni għandha tinżamm f'forma li l-kumpannija tikkunsidra l-iktar effettiva. Kull bastiment għandu jġorr abbord id-dokumentazzjoni kollha rilevanti għal dak il-bastiment.12. Il-Verifika, r-reviżjoni u l-valutazzjoni tal-kumpannija12.1. Il-kumpannija għandha twettaq verifiki interni ta' sigurtà sabiex tivverifika jekk l-attivitajiet ta' sigurtà u ta' prevenzjoni tat-tniġġiż jaqblux ma' l-SMS.12.2. Il-kumpannija għandha tevalwa perjodikament l-effiċjenza u meta meħtieġ tirrevedi l-SMS skond il-proċeduri stabbiliti mill-kumpannija.12.3. Il-verifiki u l-azzjonijiet korrettivi possibbli għandhom jitwettqu skond il-proċeduri dokumentati.12.4. Il-persunal li jwettaq il-verifiki għandu jkun indipendenti miż-żoni li jkunu qed jiġu verifikati sakemm dan ma jkunx imprattikabbli minħabba d-daqs u n-natura tal-kumpannija.12.5. Ir-riżultati tal-verifiki u tar-reviżjonijiet għandhom jinġiebu għall-attenzjoni tal-persunal kollu li jkollu responsabbiltà fiż-żona involuta.12.6. Il-persunal ta' Amministrazzjoni responsabbli għaż-żona involuta għandu jieħu azzjoni korrettiva fil-ħin fuq id-defiċenzi li jinsabu.PARTI B - ĊERTIFIKAZZJONI U VERIFIKA13. Ċertifikazzjoni u verifika perjodika13.1. Il-bastiment għandu jiġi operat minn kumpannija li tkun ingħatat Dokument ta' Konformità jew Dokument Interim ta' Konformità skond il-paragrafu 14.1, rilevanti għal dak il-bastiment.13.2. Id-Dokument ta' Konformità għandu joħroġ mill-Amministrazzjoni, minn organizzazzjoni rikonoxxuta mill-Amministrazzjoni jew, fuq it-talba ta' l-Amministrazzjoni, minn Gvern Kontraenti ieħor għall-Konvenzjoni għal kwalunkwe Kumpannija li tikkonforma mal-ħtiġiet ta' dan il-Kodiċi għal perjodu speċifikat mill-Amministrazzjoni li m'għandux jaqbeż il-ħames snin. Dan id-dokument għandu jiġi aċċettat bħala evidenza li l-Kumpannija hija kapaċi tikkonforma mal-ħtiġiet ta' dan il-Kodiċi.13.3. Id-Dokument ta' Konformità huwa validu biss għat-tipi ta' bastimenti espliċitament indikati fid-dokument. Din l-indikazzjoni għandha tkun ibbażata fuq it-tipi ta' bastimenti li fuqhom kienet ibbażata l-verifika inizjali. Tipi oħra ta' bastimenti għandhom jiżdiedu biss wara verifika tal-kapaċità tal-Kumpannija li tikkonforma mal-ħtiġiet ta' dan il-Kodiċi applikabbli għal dawn it-tipi ta' bastimenti. F'dan il-kuntest, it-tipi ta' bastimenti huma dawk imsemmija fir-Regolament IX/1 tal-Konvenzjoni.13.4. Il-validità tad-Dokument ta' Konformità għandha tkun soġġetta għal verifika annwali mill-Amministrazzjoni jew minn organizzazzjoni rikonoxxuta mill-Amministrazzjoni jew, fuq it-talba tal-Amministrazzjoni minn Gvern Kontraenti ieħor fi żmien tliet xhur qabel jew wara d-data ta' l-anniversarju.13.5. Id-Dokument ta' Konformità għandu jiġi rtirat mill-Amministrazzjoni jew, fuq talba tagħha, mill-Gvern Kontraenti li ħareġ id-dokument, meta l-verifika annwali meħtieġa fil-paragrafu 13.4 ma tintalabx jew jekk hemm evidenza ta' nonkonformitajiet maġġuri ma' din il-Kodiċi.13.5.1. Iċ-Ċertifikati assoċjati kollha ta' Amministrazzjoni ta' Sigurtà u/jew iċ-Ċertifikati Interim ta' Amministrazzjoni ta' Sigurtà għandhom ukoll jiġu rtirati jekk id-Dokument ta' Konformità jiġi rtitrat.13.6. Kopja tad-Dokument ta' Konformità għandha titqiegħed abbord sabiex l-imgħallem tal-bastiment, jekk mitlub, jipproduċih għal verifika mill-Amministrazzjoni jew minn organizzazzjoni rikonoxxuta mill-Amministrazzjoni jew għal skopijiet ta' kontroll imsemmija fir-Regolament IX/6.2 tal-Konvenzjoni. Il-kopja tad-dokument m'hemmx għalfejn tiġi jew ċertifikata.13.7. Iċ-Ċertifikat ta' Amministrazzjoni ta' Sigurtà għandu jinħareġ għal bastiment għal perijodu li m'għandux jaqbeż il-ħames snin mill-Amministrazzjoni jew minn organizzazzjoni rikonoxxuta mill-Amministrazzjoni jew, fuq it-talba ta' l-Amministrazzjoni, minn Gvern Kontraenti ieħor. Iċ-Ċertifikat ta' Amministrazzjoni ta' Sigurtà għandu jinħareġ wara li jiġi vverifikat li l-Kumpannija u l-ġestituri abbord tagħha joperaw skond is-sistema approvata ta' Amministrazzjoni ta' sigurtà. Dan iċ-ċertifikat għandu jiġi aċċettat bħala evidenza li l-bastiment jikkonforma mal-ħtiġiet ta' dan il-Kodiċi.13.8. Il-validità taċ-Ċertifikat ta' Amministrazzjoni ta' Sigurtà għandha tkun soġġetta għal mill-inqas verifika waħda intermedja mill-Amministrazzjoni jew minn organizzazzjoni rikonoxxuta mill-Amministrazzjoni jew, fuq talba ta' l-Amministrazzjoni, minn Gvern Kontraenti ieħor. Jekk tkun se ssir verifika intermedja waħda biss u l-perjodu ta' validità taċ-Ċertifikat ta' Amministrazzjoni ta' Sigurtà jkun ta' ħames snin, għandha ssir bejn it-tieni u t-tielet data ta' anniversarju taċ-Ċertifikat ta' Amministrazzjoni ta' Sigurtà.13.9. B'żieda mal-ħtiġiet tal-paragrafu 13.5.1, iċ-Ċertifikat ta' Amministrazzjoni ta' Sigurtà għandu jiġi rtirat mill-Amministrazzjoni jew, fuq it-talba ta' l-Amministrazzjoni, mill-Gvern Kontraenti li jkun ħarġu meta il-verifika intermedja meħtieġa fil-paragrafu 13.8 ma tkunx mitluba jew jekk ma ikun hemm evidenza ta' nonkonformità maġġuri ma' dan il-Kodiċi.13.10. Minkejja l-ħtiġiet tal-paragrafi 13.2 u 13.7, meta l-verifika ta' tiġdid tiġi kkompletata fi żmien tliet xhur qabel id-data ta' skadenza tad-Dokument eżistenti ta' Konformità jew taċ-Ċertifikat eżistenti ta' Amministrazzjoni ta' Sigurtà, id-Dokument ġdid ta' Konformità jew iċ-Ċertifikat ġdid ta' Amministrazzjoni ta' Sigurtà għandu jkun validu mid-data ta' kompletazzjoni tal-verifika ta' tiġdid għal perjodu li ma jaqbiżx il-ħames snin mid-data ta' skadenza tad-Dokument eżistenti ta' Konformità jew taċ-Ċertifikat eżistenti ta' Amministrazzjoni ta' Sigurtà.13.11. Meta l-verifika ta' tiġdid tigi kkompletata iktar minn tliet xhur qabel id-data ta' skadenza tad-Dokument eżistenti ta' Konformità jew taċ-Ċertifikat eżistenti ta' Amministrazzjoni ta' Sigurtà, id-Dokument ġdid ta' Konformità jew iċ-Ċertifikat ġdid ta' Amministrazzjoni ta' Sigurtà għandhom ikunu validi mid-data ta' kompletazzjoni tal-verifika ta' tiġdid għal perjodu li ma jaqbiżx il-ħames snin mid-data ta' kompletazzjoni tal-verifika ta' tiġdid.14. Ċertifikazzjoni interim14.1. Dokument Interim ta' Konformità jista' jinħareġ biex jiffaċilita l-implimentazzjoni inizjali ta' dan il-Kodiċi meta:(1) Kumpannija tkun għadha kemm ġiet stabbilita; jew(2) tipi ġodda ta' bastimenti għandhom jiżdiedu ma' Dokument eżistenti ta' Konformità eżistenti.wara verifika li l-Kumpannija għandha sistema ta' Amministrazzjoni ta' sigurtà li tissodisfa l-miri tal-paragrafu 1.2.3 ta' dan il-Kodiċi, sakemm il-Kumpannija turi pjanijiet għall-implimentazzjoni ta'sistema ta' Amministrazzjoni ta' sigurtà li jissodisfaw il-ħtieġiet kompleti ta' dan il-Kodiċi fil-perjodu ta' validità tad-Dokument eżisteni ta' Konformità. Dan id-Dokument Interim ta' Konformità għandu jinħareġ għal perjodu li ma jaqbiżx it-tnax-il xahar mill-Amministrazzjoni jew minn organizzazzjoni rikonoxxuta mill-Amministrazzjoni jew, fuq it-talba ta' l-Amministrazzjoni, minn Gvern Kontraenti ieħor. Kopja tad-Dokument Interim ta' Konformità għandha titqiegħed abbord sabiex l-imgħallem tal-vapur, jekk mitlub, ikun jista' jipproduċiha għal verifika mill-Amministrazzjoni jew minn organizzazzjoni rikonoxxuta mill-Amminstrazzjoni jew għal skopijiet ta' kontroll imsemmija fir-regolament IX/6.2 tal-Konvenzjoni. Il-kopja tad-dokument m'hemmx il-ħtieġa li tiġi awtentikata jew ċertifikata.14.2. Ċertifikat Interim ta' Amministrazzjoni ta' Sigurtà jista' jinħareġ:(1) għal bastimenti fuq kunsinna;(2) meta Kumpannija tieħu r-responsabbiltà għall-operazzjoni ta' bastiment li jkun ġdid għall-Kumpannija; jew(3) meta bastiment ibiddel il-bandiera.Dan iċ-Ċertifikat Interim ta' Amministrazzjoni ta' Sigurtà għandu jinħareġ għal perjodu li ma jeċċedix is-sitt xhur mill-Amministrazzjoni jew minn organizzazzjoni rikonoxxuta mill-Amministrazzjoni jew, fuq it-talba ta' l-Amminstrazzjoni, minn Gvern Kontraenti ieħor.14.3. Amministrazzjoni jew, fuq it-talba ta' l-Amministrazzjoni, Gvern Kontraenti ieħor jistgħu, f'każijiet speċjali, jestendu l-validità ta' Ċertifikat Interim ta' Amministrazzjoni ta' Sigurtà għal perjodu ulterjuri li m'għandux jaqbeż is-sitt xhur mid-data ta' skadenza.14.4. Ċertifikat Interim ta' Amministrazzjoni Sigura jista' jinħareġ wara verifika li:(1) id-Dokument ta' Konformità, jew id-Dokument Interim ta' Konformità, huwa rilevanti għall-bastiment ikkonċernat;(2) is-sistema ta' Amministrazzjoni sigura pprovduta mill-Kumpannija għall-bastiment ikkonċernat tinkludi elementi importanti ta' dan il-Kodiċi u ġiet stmata tul il verifika għall-ħruġ tad-Dokument ta' Konformità jew murija għall-ħruġ tad-Dokument Interim ta' Konformità;(3) il-Kumpannija tkun ippjanat il-verifika tal-bastiment fi żmien tliet xhur;(4) l-imgħallem u l-uffiċjali huma familjari mas-sistema ta' Amministrazzjoni sigura u ma' l-arranġamenti ppjanati għall-implimentazzjoni tagħha;(5) l-istruzzjonijiet, li ġew identifikati bħala essenzjali, huma pprovduti qabel it-tbaħħir; u(6) l-informazzjoni rilevanti dwar is-sistema ta' Amministrazzjoni sigura ingħatat f'lingwa jew f'lingwi tax-xogħol miftiehma mill-persunal tal-bastiment.15. Verifika15.1. Il-verifiki kollha meħtieġa mid-dispożizzjonijiet ta' dan il-Kodiċi għandhom jitwettqu skond il-proċeduri aċċettabbli għall-Amministrazzjoni, b'kont meħud tal-linji gwida żviluppati mill-Organizzazzjoni [1].16. Formoli ta' ċertifikati16.1. Id-Dokument ta' Konformità, iċ-Ċertifikat ta' Amministrazzjoni ta' Sigurtà, id-Dokument Interim ta' Konformità u ċ-Ċertifikat Interim ta' Amministrazzjoni Sigura għandhom jitfasslu f'formola li tikkorrispondi għall-mudelli mogħtija fl-appendiċi ta' dan il-Kodiċi. Jekk il-lingwa użata ma tkun la l-Ingliż u lanqas il-Franċiż, it-test għandu jinkludi traduzzjoni f'waħda minn dawn il-lingwi.16.2. B'żieda mal-ħtiġiet tal-paragrafu 13.3 it-tipi ta' bastimenti indikati fid-Dokument ta' Konformità u fid-Dokument Interim ta' Konformità jistgħu jiġu approvati sabiex jirriflettu kwalunkwe limitazzjonijeit fl-operazzjonijiet tal-bastimenti deskritti fis-sistema ta' Amministrazzjoni ta' sigurtà.AppendiċiForom tad-Dokument ta' Konformità, taċ-Ċertifikat ta' Amministrazzjoni Sigura, tad-Dokument Interim ta' Konformità u taċ-Ċertifikat Interim ta' Amministrazzjoni ta' Sigurtà+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++TITOLU IIDispożizzjonijiet għall-Amministrazzjoni li tikkonċerna l-implimentazzjoni tal-Kodiċi Internazzjonali ta' Amministrazzjoni ta' Sigurtà (ISM)PARTI A - DISPOŻIZZJONIJIET ĠENERALI1.1. Meta jwettqu verifiki u kompiti ta' ċertifikazzjoni meħtieġa mid-dispożizzjonijiet tal-Kodiċi ISM għal ro-ro ferries l-Istati Membri għandhom jikkonformaw mal-ħtiġiet u ma' l-istandards stabbiliti fil-Parti B ta' dan it-Titolu.1.2. B' żieda Stati Membri għandhom jieħdu kont tad-dispożizzjonijiet tal-Linji Gwida Riveduti dwar l-Implimentazzjoni tal-Kodiċi Internazzjonali ta' Amministrazzjoni ta' Sigurtà (ISM) mill-Amministrazzjonijiet, adottati mill-IMO permezz tar-Riżoluzzjoni A.913 (22) tad-29 ta' Novembru 2001, sa fejn ma jkunux koperti taħt il-Parti B ta' dan it-Titolu.PARTI B - ĊERTIFIKAZZJONI U STANDARDS1. Aċċettazzjoni u rikonoxximent ta' Dokument Interim ta' konformità u ċertifikat interim ta' Amministrazzjoni ta' sigurtà1.1. Dokument interim ta' konformità u ċertifikat interim ta' Amministrazzjoni ta' sigurtà li jikkonformaw mad-dispożizzjonijiet ta' dan ir-Regolament u maħruġa mill-amministrazzjoni ta' kull Stat Membri ieħor jew minn organizzazzjoni rikonoxxuta li taġixxi għan-nom tiegħu għandu jiġi aċċettat minn kull Stat Membru.1.2. Dokument interim ta' konformità u ċertifikat interim ta' Amministrazzjoni ta' sigurtà maħruġa minn, jew għan-nom ta', l-amministrazzjonijiet ta' pajjiżi terzi għandhom jiġu rikonoxxuti minn Stat Membru jekk ikun sodisfatt li juru konformità mad-dispożizzjonijiet ta' dan ir-Regolament.2. Il-Proċess ta' ċertifikazzjoni2.1. Il-proċess ta' ċertifikazzjoni rilevanti għall-ħruġ ta' dokument ta' konformità għal kumpanija u ċertifikat ta' Amministrazzjoni ta' sigurtà għal ro-ro ferry għandu jsir billi jittieħed kont tad-dispożizzjonijiet stabbiliti hawn taħt.2.2. Il-proċess ta' ċertifikazzjoni għandu normalment jinvolvi l-passi li ġejjin:(1) verifika inizjali;(2) verifika annwali jew intermedja;(3) verifika ta' tiġdid; u,(4) verifika addizzjonali.Dawn il-verifiki jitwettqu fuq talba tal-kumpannija lill-amministrazzjoni jew lill-organizzazzjoni rikonoxxuta meta taġixxi f'isem l-amministrazzjoni.2.3. Il-verifiki għandhom jinkludu verifika ta' Amministrazzjoni ta' sigurtà.2.4. Kap awditur u, jekk rilevanti, tim ta' verifika, għandhom jiġu nominati sabiex iwettqu l-verifika.2.5. Il-kap awditur nominat għandu jżomm kuntatt mal-kumpannija u jipproduċi pjan ta' verifika.2.6. Rapport tal-verifika għandu jiġi ppreparat taħt id-direzzjoni tal-kap awditur, li jkun responsabbli għall-eżattezza u għall-kompletezza tiegħu.2.7. Ir-rapport ta' verifika għandu jinkludi l-pjan ta' verifika, l-identifikazzjoni tal-membri tat-tim ta' verifika, dati u identifikazzjoni tal-kumpannija, reġistrazzjonijiet ta' kwalunkwe osservazzjonijiet u non-konformitajiet maħruġa, u osservazzjonijiet dwar l-effettività tas-sistema ta' Amministrazzjoni ta' sigurtà biex jiġu ssodisfati l-miri speċifikati.3. L-Istandard ta' Amministrazzjoni3.1. L-Awdituri jew it-tim ta' verifika li jamministra l-verifika ta' konformità mal-Kodiċi ISM għandu jkollhom kompetenza fir-rigward ta':(1) l-assigurazzjoni ta' konformità mar-regoli u r-regolamenti inkluża ċertifikazzjoni għall-baħħara, għal ro-ro ferries operati mill-kumpannija;(2) l-attivitajiet ta' approvazzjoni, inkjesta u ċertifikazzjoni rilevanti għaċ-ċertifikati marittimi;(3) it-termini ta' referenza li għandu jittieħed kont tagħhom taħt is-sistema ta' Amministrazzjoni ta' sigurtà kif meħtieġ mill-Kodiċi ISM; u(4) esperjenza prattika ta' operazzjoni ta' bastiment.3.2. Waqt it-twettiq tal-verifikazzjoni ta' konformita mad-disposizzjonijiet tal-Kodiċi ISM għandu jkun assigurat li teżisti indipendenza bejn il-persunal li jipprovdi servizzi ta' konsultazzjoni u dak involut fil-proċedura ta' ċertifikazzjoni.4. Standards ta' kompetenza4.1. Il-Kompetenza bażika għat-twettiq tal-verifika4.1.1. Il-personal li għandu jipparteċipa fil-verifika ta' konformità mal-ħtiġiet tal-Kodiċi ISM għandu jissodisfa il-kriterji minimi għal ispetturi kif stabbilit fl-Anness VII, il-paragrafu 2, tad-Direttiva tal-Kunsill 95/21/KE [1].4.1.2. Għandu jkun għadda minn taħriġ li jassigura kompetenza u kapaċitajiet adegwati għat-twettiq tal-verifika ta' konformità mal-ħtiġiet tal-Kodiċi ISM, partikolarment fir-rigward ta':(1) għarfien u ftehim tal-Kodiċi ISM;(2) regoli u regolamenti mandatorji;(3) it-termini ta' referenza li l-Kodiċi ISM jeħtieġ li l-kumpanniji għandhom jieħdu kont tagħhom;(4) tekniċi ta' stima ta' eżamijiet, mistoqsijiet, valutazzjoni u rappurtaġġ;(5) aspetti tekniċi jew operazzjonali ta' Amministrazzjoni ta' sigurtà;(6) għarfien bażiku ta' operazzjonijiet ta' tbaħħir u ta' abbord bastimenti; u(7) parteċipazzjoni f'mill-inqas verifika waħda ta' sistema ta' Amministrazzjoni relatata mal-ħajja marina.4.2. Kompetenza għal verifika inizjali u verifika ta' tiġdid4.2.1. Sabiex jiġi kompletament stmat jekk il-kumpannija jew ir-ro-ro ferry jikkonformawx mal-ħtiġiet tal-Kodiċi ISM, b'żieda mal-kompetenza bażika msemmija fuq, il-personal li jkun se jwettaq il-verifiki inizjali jew il-verifiki ta' tiġdid għal dokument ta' konformità u għal ċertifikat ta' Amministrazzjoni ta' sigurtà, għandu jkollu l-kompetenza li:(1) jiddetermina jekk l-elementi ta' l-SMS jikkonformawx jew ma jikkonformawx mal-ħtiġiet tal-Kodiċi ISM;(2) jiddetermina l-effettività ta' l-SMS tal-kumpannija, jew dik tar-ro-ro ferry, sabiex jassigura konformità mar-regoli u r-regolamenti kif evidenzjat mir-reġistrazzjonijiet ta' inkjesta statutorji u ta' klassifika;(3) jistma l-effettività ta' l-SMS biex jassigura konformità ma' regoli u regolamenti oħra li mhumiex koperti mill-inkjesti statutorji u ta' klassifika u biex jippermetti verifika ta' konformità ma' dawn ir-regoli u regolamenti; u(4) jistma jekk il-prattiċi ta' sigurtà rakkomandati mill-IMO, mill-amministrazzjonijiet, mis-soċjetajiet ta' klassifika u mill-organizzazzjonijiet ta' l-industrija marittima ġewx ikkunsidrati4.2.2. Din il-kompetenza għandha tintlaħaq mit-timijiet li flimkien jippossjedu l-kompetenza totali meħtieġa.5. Forma ta' Dokumenti ta' Konformità u taċ-Ċertifikati ta' Amministrazzjoni ta' SigurtàMeta ro-ro ferries joperaw biss fi Stat Membru, l-Istati Membri għandhom jew jużaw il-formoli mehmuża mal-Kodiċi ISM jew mad-Dokument ta' Konformità, maċ-Ċertifikat ta' Amministrazzjoni ta' Sigurtà, id-Dokument Interim ta' Konformità u Ċertifikat Interim ta' Amministrazzjoni ta' Sigurtà magħmula fil-forma stabbilita hawn taħt.+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++"[1] Irreferi għal-Linji Gwida dwar l-implimentazzjoni tal-Kodiċi Internazzjonali ta' Amministrazzjoni Sigura (ISM) mill-Amministrazzjonijiet adottati mill-Organizzazzjoni bir-Risoluzzjoni A. 913(22).[1] ĠU L 157, tas-7.7.1995, p. 1.--------------------------------------------------